# Amparo Valle Vicente

Amparo Valle Vicente (València, 15 de juliol de 1939 - 29 de setembre de 2016) va ser una actriu valenciana. Des de 1959 va dur a terme una llarguíssima trajectòria en cinema, televisió i teatre, on també va exercir com a directora.Tota la seva família està relacionada amb el món de l'espectacle. El seu marit és el director de teatre Gerardo Malla, i els seus dos fills, Miquel i Coque Malla, són músics, sent el segon també actor, a més de cantant del grup Los Ronaldos.

## Biografia

L'actriu va tenir una important trajectòria professional. El seu debut a la pantalla gran, on ha participat en una gran quantitat de llargmetratges, va tenir lloc l'any 1965, amb la pel·lícula " Maria Rosa", d'Armando Moreno.A la dècada dels 70 la vam poder veure en algunes pel·lícules com "Pim, pam, pum... ¡fuego!", "El segundo poder", "El camino" o "Las truchas". I en la dècada dels 80 en altres, algunes d'elles molt conegudes, entre les quals podem destacar "Extramuros", "Espérame en el cielo", "El vuelo de la paloma" o "Bajarse al moro".
De la resta de la filmografia d'Amparo, citarem com a exemple alguns títols com "Todo es mentira", "Flores de otro mundo", "Los pasos perdidos", "Carne de gallina", "Noviembre", "Días de cine" o "Bajo las estrellas".L'actriu ha participat també en un gran nombre de curtmetratges, com "El pretendiente", "El figurante", "Derecho de admisión" o "El horrible crimen de la calle Tribulete", entre d'altres més. Quant a la pantalla petita, el seu primer treball va ser l'any 1960, al programa "Gran Teatro", al qual va seguir "Teatro de siempre". També cal destacar aquí "Hora once" i el famós "Estudio 1".
Posteriorment, l'actriu intervindria en episodis d'un gran nombre de sèries, com "Brigada Central","Farmacia de guardia", "Hermanas", "Periodistas", "7 vidas", "Policías, en el corazón de la calle", "Hospital Central", "El comisario", "Física o Química", "Amar en tiempos revueltos", "Doctor Mateo", "Hay alguien ahí" o "La que se avecina", entre d'altres. L'actriu ha aconseguit molts premis i reconeixements a la seva trajectòria professional, com el Premi Nacional de Teatre o el Premi a la millor actriu al Festival de Tardor de Madrid, entre molts altres.

## Filmografia
### Llargmetratges

| María Rosa (1965) El certificado (1970) Pim, pam, pum... ¡fuego! (1975) El segundo poder (1976), El camino (1977 Las truchas (1978) El canto de la cigarra (1980) Extramuros (1985) Caín (1987) Espérame en el cielo (1988) El vuelo de la paloma (1989) Bajarse al moro (1989) Todo es mentira (1994) Flores de otro mundo (1999) Don Quixote (2000) | Sagitario (2001) Los pasos perdido (2001) Carne de gallina (2002) Primer y último amor (2002) Noviembre (2003) Imagining Argentina (2003) Teresa Teresa (2003) Lo mejor que le puede pasar a un cruasán (2003) Semen, una historia de amor (2005) Días de cine (2007) Teresa, el cuerpo de Cristo (2007) Bajo las estrellas (2007) Nobody's Rose (2011) Viral (2013) The Lobito (2013) |

### Curtmetratges

| Aquel humo gris (1967) Apunte sobre Ana (1973) El pretendiente (1982) Perro, ¿qué miras? (1995) El figurante (2000) Agüela (2001) | Diminutos del calvario (2001) Derecho de admisión (2001) El horrible crimen ritual de la calle Tribulete (2004) No pasa nada (2006) Ramona (2011) |

### Televisió

| Gran teatro (1960) Teatro de siempre (1969 i 1970) Páginas sueltas (1970) Hora once (1970) Estudio 1 (1971 i 1983) Brigada Central (1989) Brigada central 2: La guerra blanca (1992) Compuesta y sin novio (1994) Canguros (1995) Farmacia de guardia (1991-1995) Hermanas (1998) Periodistas (1998 i 1999) Petra Delicado (1999) 7 Vidas (1999 i 2002) Policías, en el corazón de la calle (2000) Hospital Central (2000) | El comisario (2000, 2002, 2005 i 2008) El botones sacarino (2001) Un paso adelante (2003) Maneras de sobrevivir (2005) Con dos tacones (2006) MIR (2007) Fuera de lugar (2008) Física o Química (2008) La familia Mata (2009) Amar en tiempos revueltos (2009) Los exitosos Pells (2009) Doctor Mateo (2009) Hay alguien ahí (2010) La que se avecina (2011, 2013) Cuéntame cómo pasó (2013) |

## Premis

* Premi Nacional de Teatre
* Medalla d'Or de Valladolid a la millor actriu per "La Murga" (1973)
* Premi Margarida Xirgu a la millor actriu per "La Murga" (1973)
* Premi a la millor actriu al Festival de Tardor de Madrid (1993)
* Premi del Festival Internacional de Cinema de Dones de Bordeus per "Flores de otro mundo" (1999) compartit amb Lissete Mejía, Marilyn Torres i Elena Irureta.

## Referències

* ↑ «Muere Amparo Valle a los 79 años de edad». Arxivat de l'original el 2016-09-30. [Consulta: 29 setembre 2016].
* ↑ «Biografía de Amparo Valle» (en castellà). biografias. [Consulta: 6 març 2014].